Hashish

Cynnyrch canabis a wneir o chwarennau resin y planigyn wedi eu cywasgu neu eu puro yw hashish. Mae'n cynnwys yr un cyfansoddion gweithredol â blagur neu ddail y planhigyn sydd heb gael eu trin, ond mewn crynodiadau uwch. Gall fod yn solid neu ar ffurf resin, yn ddibynol ar sut mae wedi cael ei ffurfio; fel arfer mae hashish wedi'i gywasgu'n solid tra bo hashish sydd wedi'i wneud drwy broses puro dŵr yn debycach i bast o liw melyn, brown golau, coch neu ddu. Mae hashish wedi cael ei ddefnyddio at ddibenion meddygol ac fel cyffur adloniadol ers o leiaf y 3g CC. Caiff ei gynhesu mewn pibell o'r enw hwca (hookah), bong neu mewn anweddwr neu mewn joint wedi'i gymysgu gyda chanabis neu dybaco. Gellir hefyd ei gymysgu mewn bwyd neu mewn potel fragu.